armvectores/hy_wikipedia_2023 huggingface dataset:
Կրասնոսելսկի շրջան (ՌԴ)

Անվան այլ կիրառումների համար տե՛ս՝ Կրասնոսելսկի շրջան (այլ կիրառումներ)Կրասնոսելսկի շրջան (ռուս.՝ Красносельский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Կրասնոե-նա-Վոլգե։


== Աշխարհագրություն ==
Շրջանի տարածքի մակերեսը կազմում է 950 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18566 մարդ։ Բնակչության խտությունը կազմում էր 19,54 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դուդկովկա (գյուղ, Զմիյովի շրջան)

Դուդկովկա (ուկրաիներեն՝ Дудківка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1687 թվականին։
2001 թվականի տվյալներով Դուդկովկա գյուղում բնակվում էր 120 մարդ։ Բնակավայրը զբաղեցնում է 1002 կմ² տարածք։ Բնակչության խտությունը կազմում էր 119,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաշուշեն

Դաշուշեն, գյուղ Արցախի Հանրապետության Ասկերանի շրջանում, շրջկենտրոնից՝ 23 կմ, մայրաքաղաք Ստեփանակերտից՝ 6 կմ հեռավորության վրա։


== Աշխարհագրություն ==
Գյուղը լեռնային է, ունի 620 հա տարածք, որից 266 հա գյուղատնտեսական նշանակության, 280 հա՝ անտառային հողեր։ Դաշուշեն գյուղի սահմանային գոտով հոսում է Կարկառ գետի վտակը։


== Բնակչություն ==
Բնակչությունը կազմում է 133 մարդ, կա 33 տնտեսություն։


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Բնակավայրի ազգաբնակչության փոփոխությունը.


== Գյուղի մասնակցությունն Արցախյան պատերազմին ==
1988 թ. Դաշուշենում ստեղծվել է Դաշուշենի ինքնապաշտպանական խումբը, ապա միավորվել գյուղում տեղակայված Բյուրեղավանի ջոկատի հետ (հրամանատար՝ Ս. Վարդանյան)։ Ջոկատն առանձին, ապա Ասկերանի պաշտպանական շրջանի ստորաբաժանումների կազմում մասնակցել է Ասկերանի, Շահումյանի և այլ շրջանների ինքնապաշտպանական և ազատագրական մարտերին։ Գյուղից զոհվել է 8 ազատամարտիկ։


== Տեսարժան վայրեր ==
Կան պատմամշակութային հուշարձաններ՝ Սբ. Աստվածածին եկեղեցի (1843 թ.), գերեզմանոց (XIX դ.), կամուրջ (XIX դ.), աղբյուր (1898 թ.), Սբ. Սարիբեկ սրբատեղի (XVII-XVIII դդ.), հաշվառված է 16 հուշարձան։


== Հասարարակական կառույցներ ==
Համայնքում գործում են գյուղապետարան, մշակույթի տուն, բուժկետ, հիմնական դպրոց (Վազգեն Օվյանի անվան)։


== Անվանի մարդիկ ==
Այս գյուղում են ծնվել բանաստեղծ, արձակագիր, դրամատուրգ, երգիծաբան Վազգեն Օվյանը, բանաստեղծ Գևորգ Աղաջանյանը։


== Արտաքին հղում ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Կանոզա դի Պուլիա

Կանոզա դի Պուլիա (իտալերեն՝ Canosa di Puglia), քաղաք և կոմունա Իտալիայի Ապուլիա մարզի Բարլետա-Անդրիա-Տրանի գավառում։
Բնակչությունը կազմում է 31271 մարդ (2008 թվական) և 31134 (2009 թվական), բնակչության խտությունը՝ 209 մարդ/կմ2։ Զբաղեցնում է 150 կմ2 տարածք։ Փոստային ինդեքս՝ 70053։ Հեռախոսային կոդ՝ 0883։
Բնակավայրի հովանավորն է համարվում սուրբ Սավինը։


== Աշխարհագրություն ==
Տեղակայված է Օֆանտո գետի հովտում՝ Կաննի ճակատամարտի վայրից ոչ հեռու։ Կանոզա դի Պուլիան համարվում է Ապուլիայի հնագիտական վայրերից մեկը։ Բազմաթիվ հնագիտական նմուշներ են ցուցադրվում աշխարհի բոլոր խոշոր թանգարաններում ու մասնավոր հավաքածուներում։ Սակայն մինչ օրս էլ այդ տարածքներում հանդիպում են հանգիտական նշանակություն ունեցող իրեր։
Կանոզա դի Պուլիան գտնվում է Օֆանտո գետից մի քանի կիլոմետր դեպի արևելք և Ադրիատիկ ծովից մոտ 20 կմ հեռավորության վրա՝ ծովի մակարդակից 105-140 մ բարձրության վրա։


== Ժողովրդագրություն ==
Բնակչության թվաքանակի փոփոխությունները.


== Քույր քաղաքներ ==
 Գրուեց, Լեհաստան
 Գրինցանե Կավուր, Իտալիա
 Տորեմաջորե, Իտալիա
 Մոնտեմիլոնե, Իտալիա
 Չերինոլա, Իտալիա


== Վարչակազմ ==
Հեռախոս՝ 0883 610111
Էլեկտրոնային փոստ՝ urp@canosadipuglia.org
Պաշտոնական կայք՝ http://www.comune.canosa.ba.it Archived 2007-04-26 at the Wayback Machine.


== Արտաքին հղումներ ==
http://www.comune.canosa.ba.it/ Archived 2007-04-26 at the Wayback Machine.
http://www.campidiomedei.it/en/ Archived 2012-07-16 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բաբելոնյան քարտեզ

Աշխարհի բաբելոնյան քարտեզ կամ Իմագո Մունդի, մ․թ․ա․ 6-րդ դարին թվագրվող (Նորբաբելոնյան կամ վաղ Աքեմենյան ժամանակաշրջան) կավե քարտեզ, որտեղ պատկերված են այդ ժամանակահատվածում, այսպես կոչված, «հայտնի աշխարհի» մաս կազմող աշխարհագրական տեղանքները, այդ թվում՝ Հայաստանը։
Քարտեզի կենտրոնը Եփրատ գետի ավազանն է, որը հոսելով տարածվում է դեպի հյուսիս և հարավ։ Բաբելոն քաղաքը գտնվում է քարտեզի հյուսիսային հատվածամասում։ Հարավում տեղակայված է Ելամ պետության մայրաքաղաք Շոշը, հյուսիս-արևելքում՝ Վանի թագավորությունը (Ուրարտու մակագրությամբ), իսկ քասիթների մայրաքաղաք Հաբբան՝ աշխարհագրական անճշտությամբ հայտնվել է Եփրատից հյուսիս-արևմուտք։ Քարտեզի համաձայն՝ Միջագետքի տարածաշրջանը շրջապատված է գետերով կամ օվկիանոսներով, իսկ հարակից ութ «շրջանները», որոնք պատկերված են եռանկյունաձև հատվածներում, ներկայացված են որպես օվկիանոսից այն կողմ գտնվող տարածքներ։
Բաբելոնյան քարտեզը հետազոտողների կողմից հայտնաբերվել է Բաբելոնից 60 կմ հյուսիս՝ Եփրատի արևելյան ափին, Բաղդադի վիլայեթի Սիպար քաղաքում։ Տեքստն առաջին անգամ թարգմանվել է 1889 թվականին։ Հնագիտական այս գտածոն ներկայումս պահվում է Լոնդոնի Բրիտանական թանգարանում (ԲՄ 92687 համարի ներքո)։


== Նկարագրություն ==
Քարտեզն ներառում է համաշխարհային օվկիանոսը (շրջանակի տեսքով), գետ, որը շրջապատված է 7 կղզիներով, վերոհիշյալ երեք երկրները (Ասորեստան, Հայաստան, Բաբելոն), անանուն երկրներ և այլն։ Քարտեզում կան որոշակի հասկացություններ, որոնք, ըստ երևույթի, վերծանման կարիք ունեն և չեն մատնանշում կոնկրետ աշխարհագրական տեղանքը։ Այսպիսի հասկացություններից են օրինակ «քաղաք», «լեռ», «ճահիճ», «օվկիանոս»։
Ստորև ներկայացված են Բաբելոնյան քարտեզի օբյեկտները։


== Տես նաև ==
Աստղագիտությունը Բաբելոնում
Վանի թագավորության սեպագիր արձանագրություններ


== Ծանոթագրություններ ==
Մետաղների պասիվացում

Մետաղների պասիվացում, կոռոզիակայունությունը բարձրացնելու նպատակով մետաղների մակերևութային շերտի անցումը քիմիապես ակտիվ վիճակից պասսիվ վիճակի։ Մետաղական շինվածքները մշակում են օքսիդիչների լուծույթներով՝ մակերևույթին բարակ օքսիդային թաղանթ ստանալու համար։


== Տես նաև ==
Օքսիդապատում
Աոսիմա (գյուղ)

Աոսիմա (ճապ.՝ 青ヶ島村 Աոսիմա-մուրա) գյուղ Ճապոնիայում։ Գտնվում է Տոկիոյի պրեկտուրայում։ Գյուղի ամբողջ մակերեսը կազմում է 5,98 կմ², բնակչությունը՝ 190 մարդ, իսկ խտությունը 31,77 մարդ/կմ²։


== Աշխարհագրական դիրք ==
Գյուղը գտնվում է Աոգասիմա կղզում՝ Տոկիոյի Կանտո տարածաշրջանում։ Բնակավայրում է գտնվում Աոգասիմա հրաբուխը։


== Բնակչություն ==
Բնակչությունը կազմում է 190 մարդ (ըստ 2014 թվականի օգոստոսի 1-ի մարդահամարի), իսկ խտությունը 31,77 մարդ/կմ²։


== Սիմվոլիզմ ==
Գյուղում խորհրդանշական է իր Machilus thunbergii ծառով և Lilium auratum ծաղկով։


== Արտաքին հղումներ ==
Официальный сайт Archived 2009-02-26 at the Wayback Machine.(ճապոներեն)
Վլադիմիր Սոլովյով (այլ կիրառումներ)

Վլադիմիր Սոլովյով անունը կարող է վերաբերել ազգությամբ ռուս հետևյալ անձանց.

Վլադիմիր Սոլովյով (դերասան), (1909 - 1938)
Վլադիմիր Սոլովյով (լրագրող), (1963 - )
Վլադիմիր Սոլովյով (փիլիսոփա), (1853 - 1900)
Վլադիմիր Սոլովյով (օդաչու),  (1946 -)
Վլադիմիր Սոլովյով (ֆուտբոլիստ), (1937- 2008)
Օրսագո

Օրսագո (իտալերեն՝ Orsago), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 3597 մարդ, խտությունը՝ 360 մարդ/կմ²։ Զբաղեցնում է 10 կմ² տարածք։ Սահմանակից է Կորդինիանո, Գայարինե, Գոդեգա դի Սանտ'Ուրբանո համայնքներին։ Փոստային ինդեքս՝ 31010, հեռախոսային կոդ՝ 0438։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Օոռիկու

Օոռիկու (էստ․՝ Ööriku), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քվաթեթրի (Քարելի շրջան)

Քվաթեթրի (վրաց.՝ ქვათეთრი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1280 մետր բարձրության վրա։ Շրջկենտրոն Քարելից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Սան Ժոզե դու Ռիու Պրետուի մարզ

Սան Ժոզե դու Ռիու Պրետու (պորտ.՝ Mesorregião de São José do Rio Preto), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 1552000 մարդ 2006 թվականի տվյալով։ Զբաղեցված տարածքը 29 387.122 կմ²։ Բնակչության խտությունը 52.8 մարդ/կմ²։


== Վիճակագրություն ==
Համախառն ներքին արտադրանքը կազմել է 15 688 250 239,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 500,42 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,807
Վիտտորիո Գասման

Վիտտորիո Գասման (իտալերեն՝ Vittorio Gassman, սեպտեմբերի 1, 1922(1922-09-01)[…], Ջենովա, Իտալիա - հունիսի 29, 2000(2000-06-29)[…], Հռոմ, Իտալիա), թատրոնի և կինոյի իտալացի դերասան և ռեժիսոր, գրող և սցենարիստ։ Տղամարդու լավագույն դերի համար յոթ անգամ արժանացել է «Դավիդ դի Դոնաթելլո» մրցանակին։


== Կենսագրությունը ==
Վիտտորիո Գասմանը ծնվել է Ջենովայում։ Նրա հայրը ազգությամբ գերմանացի էր, իսկ մայրը` հրեուհի Պիզայից։ Վիտտորիոն մանկության տարիներին տեղափոխվելով Հռոմ, ավարտել է դասական լիցեյը, իսկ հետո նաև Դրամատիկական արվեստի ազգային ակադեմիան։
Առաջին անգամ բեմ է բարձրացել 1943 թվականին` Միլանում, իսկ կինոյում նրա դեբյուտը կայացել է 1945 թվականին` «Հանդիպում Լաուրայի հետ» կինոնկարում։ Թատրոնում նա իր փառքին հասել է, երբ բեմի վրա հանդես է եկել Լուկինո Վիսկոնտիի «Համլետ» և «Ծխախոտային ուղի» բեմադրություններում։ 1948 թվականին նա կատարել է Ջակոմո Կազանովայի դերը` Ռիկարդո Ֆրեդայի «Գաղտնի երկրպագուն» մելոդրամայում։ Սակայն իրականում Վիտտորիո Գասմանին ճանաչում բերեց հանցագործ Վալտերի դերը` Ջուզեպպե դե Սանտիսի «Դառը բրինձ» (1949թ.) կինոնկարում։
1952 թվականին Վիտտորիո Գասմանը գլխավորել է իր կողմից ստեղծված Իտալական արվեստի թատրոնը։ 1956 թվականին առաջին անգամ հանդես է եկել որպես ռեժիսոր` համագործակցելով այն ժամանակ դեռևս սկսնակ ռեժիսոր Ֆրանչեսկո Ռոզիի հետ։
Վիտտորիո Գասմանը նկարահանվել է Մարիո Մոնիչելլիի, Վիտտորիո դե Սիկայի, Մարկո Ֆերերիի, Դինո Ռիզիի, Էտտորե Սկոլայի, Վալերիո Ձուրլինիի ֆիլմերում։ Իր տաղանդի շնորհիվ, նա հաջողությամբ նկարահանվել է նաև արտասահմանում` հանդես գալով այնպիսի ռեժիսորների ֆիլմերում, ինչպիսիք էին Ռոբերտ Օլթմենը, Փոլ Մազուրսկին, Ալեն Ռենեն, Քինգ Վիդորը, Քշիշտոֆ Զանուսին, Անդրե Դելվոն և այլք։
1971 թվականին, Սան Սեբաստիանի կինոփառատոնում` «Բրանկալեոնեն խաչակրաց արշավանքներում» կինոնկարում կատարած դերի համար, որպես լավագույն դերասան, Վիտտորիո Գասմանն արժանացել է մրցանակի։ 1996 թվականին, կինեմատոգրաֆում իր ստեղծագործական գործունեության համար, Վենետիկի կինոփառատոնում նրան շնորհվել է պատվավոր «Ոսկե առյուծ» պարգևը։


== Անձնական կյանքը ==
Վիտտորիո Գասմանն ամուսնացել է երեք անգամ։ Առաջին կինը դերասանուհի Նորա Ռիչչին էր (ունի մեկ դուստր), երկրորդ կինը` դերասանուհի Շելլի Ուինթերսն էր (ունի մեկ դուստր), իսկ երրորդը` նույնպես դերասանուհի Դիլետա Դ'Անդրեան էր (ունի մեկ որդի)։ Վիտտորիո Գասմանը սիրավեպ է ունեցել նաև ֆրանսիացի դերասանուհի Ժյուլիետ Մայնիելի հետ և ունի մեկ որդի` ներկայումս դերասան Ալեսսանդրո Գասմանը։
Վիտտորիո Գասմանը մահացել է 2000 թվականի հունիսի 29-ին` ինֆարկտից։


== Մասնակի ֆիլմագրությունը ==


== Ծանոթագրություններ ==
Տարո և Ձիրո

Տարո և Ձիրո, սախալինյան հասկի ցեղատեսակի երկու լծկան շուն՝ ճապոնական անտարկտիկական արշավախմբից, որոնք Անտարկտիդայում շուրջ մեկ տարի գոյատևել են առանց մարդու (1958-1959)։


== Պատմություն ==
Եռամյա եղբայրներ Տարոն և Ձիրոն դեպի Անտարկդիտա ճապոնական առաջին արշավախմբի տասնհինգ լծկան շներից ամենաերիտասարդն են։ Արշավը սկսվել է 1957 թվականի հունվարին։ Սախալինյան հասկի ցեղատեսակի շները, որոնք Ճապոնիայում հայտնի են որպես կարաֆուտո-կէն, լավ համապատասխանում են սառը կլիմայում ապրելու համար։
1958 թվականի փետրվարին 11 հետազոտողներից բաղկացած առաջին արշավախմբի կազմը պետք է փոխարինվեր մեկ այլ թիմով։ Սակայն մինչ հերթափոխի ժամանումը բազայի տարածքում հանկարծակի ուժեղ փոթորիկ է սկսվել, ինչը հանգեցրել է ուղղաթիռով առաջին խմբի տարհանմանը, իսկ երկրորդ խմբի վայրէջքը կասեցվել է։ Շներին ստիպված էին թողնել կայարանում։ Նրանց կապել են շղթաներով և թողելով սննդի որոշակի պաշար՝ հեռացել՝ նախատեսելով վերադառնալ։ Սակայն մարդկանց վերադարձը հնարավոր է եղել կազմակերպել հաջորդ տարի։
1959 թվականի հունվարի 14-ին արշավախումբը վերադարձել է Անտարկտիդայի բազա։ Բևեռախույզները ակնկալում էին բոլոր 15 շներին սատկած գտնել, սակայն սատկել էր միայն յոթը (Ակա, Գորո, Փոթի, Մոկու, Կուրո, Պէսու և Կումա՝ Մոմբէցուի հետ)՝ չկարողանալով ազատվել կապանքներից։ Մնացած ութը կարողացել էր դուրս պրծնել կապանքներից։ Նրանցից երկուսին՝ Տարոյին և Ձիրոյին, ողջ գտել են բազայի մոտ, իսկ մյուս վեցին (Ռիկի, Անկո, Դերի, Ձակկու, Սիրո և Կումա, որը Տարոյի և Ձիրոյի հայրն էր) գտնել չի հաջողվել։
Տարոն և Ձիրոն կարողացել են առանց մարդկանց օգնության էքստրեմալ պայմաններում գոյատևել 11 ամիս։ Կյուսյուի համալսարանի պրոֆեսոր և շներին խնամող Յասուկացու Կիտամիրան գրել է․

Տարոն և Ձիրոն մնացել են Անտարկտիդայում՝ նոր արշավախմբի սահնակները տեղափոխելու համար։ 1960 թվականին Ձիրոն սատկել է հիվանդությունից, իսկ 1961 թվականին Տարոն վերադարձել է իր հայրենի քաղաք՝ Սապորո, և մինչ կյանքի վերջ՝ 1970 թվականը, ապրել Հոկայդոյի համալսարանում։ Նրանց մարմինները զմռսել են, Տարոյի խրտվիլակը ցուցադրվում է Հոկայդոյի համալսարանի Բուսաբանական այգու ազգային գանձերի թանգարանում, իսկ Ձիրոյի խրտվիլակը՝ Տոկիոյի Բնության և գիտության ազգային թանգարանում՝ այն նույն վայրում, որտեղ ցուցադրվում է Հաչիկոյի (Ճապոնիայի ամենահավատարիմ շան) խրտվիլակը։


== Մեծարում ==
Ճապոնիայում Տարոյի, Ձիրոյի և սատկած շների պատվին հուշարձաններ են կանգնեցվել։ Թողարկվել են նրանց պատկերով հոբելյանական մետաղադրամներ։ Այս իրադարձությունների հիման վրա նկարահանվել է երկու գեղարվեստական ​​ֆիլմ՝ «Անտարկտիկական պատմություն» (1983) և «Սպիտակ գերի» (2006)։


== Պատկերասրահ ==

		
		


== Տես նաև ==
Հաչիկո
Սպիտակ գերի (ֆիլմ)


== Ծանոթագրություններ ==


== Աղբյուրներ ==
Taro and Jiro: Antarctica’s Survivors
Էյակուլյացիա

Էյակուլյացիան (անգլերեն` Ejaculation) առնանդամի սերմնաժայթքումն է որի արդյունքում առնանդամից դուրս է գալիս սերմնահեղուկ։
Սերմնաժայթքումն սովորաբար համարվում է սեռական հարաբերությունների գագաթնակետը երբ տղամարդու առնանդամը դուրս է թափում առնանդամում կուտակված սերմնահեղուկը։ Տղամարդիկ սովորաբար սերմնաժայթքման կարող են հասնել 5-ից 10 րոպեի ընթացքում սկսելով սեռական հարաբերության սկզբից և առանց դադարի։ Սերմնաժայթքումի արդյունքում դուրս եկած սերմնահեղուկի ծավալը սովորաբար տատանվում է 1,5-ից մինչև 5 մլ, որի ծավալը կախված է տարիքից։
Սերմնահեղուկի դուրս գալուն պես տղամարդու մոտ առաջանում է հաճույքի զգացում, մասնավորապես առնանդամի գլխիկի հատվածում իսկ այդ ընթացքում մարմինը թուլանում է և այդ հաճույքի զգացումը միջինում տևում է 17 վայրկյան, սակայն դրա տևողությունը կարող է տարբեր լինել` մի քանի վայրկյանից մինչև մեկ րոպե։
Էյակուլյացիայի կարելի է հասնել նաև ձեռնաշարժության միջոցով։
Ջոն Օրդուեյ (դիվանագետ)

Ջոն Մալքոլմ Օրդուեյ (անգլ.՝ John Malcolm Ordway, հունիսի 27, 1950(1950-06-27), Կալիֆոռնիա, ԱՄՆ և Սան Ֆրանցիսկո, Կալիֆոռնիա, ԱՄՆ), ամերիկացի նախկին դիվանագետ, որը դիվանագիտական ծառայությունը թողել է 2008 թվականին՝ որպես ավագ դիվանագիտական ծառայող։ 2001 թվականի նոյեմբերից մինչև 2004 թվականի օգոստոս ամիսը եղել է Հայաստանում ԱՄՆ արտակարգ և լիազոր դեսպանը, իսկ 2004 թվականի օգոստոսից 30-ից մինչև 2008 թվականի հոկտեմբերի 7-ը՝ Ղազախստանում ԱՄՆ արտակարգ և լիազոր դեսպան։


== Կենսագրություն ==
Օրդուեյը 1972 թվականին ավարտել է Սթենֆորդի համալսարանը, իսկ 1975 թվականին՝ Կալիֆոռնիայի համալսարանի Հասթինգսի իրավունքի դպրոցը։ Ազատ խոսում է ռուսերեն, ֆրանսերեն, իտալերեն, չեխերեն, ղազախերեն և հայերեն։


== Կարիերա ==
Թոշակի անցնելուց հետո՝ ԱՄՆ Պետական դեպարտամենտն Օրդուեյին առաջարկել է խորհրդականի կարգավիճակում ծառայության անցնել ամերիկյան հինգ դեսպանատներում՝ Կատմանդուում, Նեպալ (դեկտեմբեր, 2009 – հունվար, 2010), Սոֆիայում, Բուլղարիա (օգոստոս, 2009 – նոյեմբեր, 2009), Վիեննայում, Ավստրիա (մայիս, 2009 – հուլիս, 2009), Պրահայում, Չեխիա (մայիս, 2010 – օգոստոս, 2010), և Աստանայում, Ղազախստան (հունվար, 2011 – հուլիս, 2011 և հոկտեմբեր, 2013 - դեկտեմբեր, 2014)։
Ջոն Օրդուեյն իր դիվանագիտական կարիերան սկսել է 1975 թվականին։ Նա մեծ փորձ ունի խորհրդային և ռուսական արտաքին քաղաքականության և հարաբերությունների ոլորտում, ինչպես նաև մասնագիտացած է Եվրոպայի անվտանգության քաղաքականության, կոնֆլիկտների լուծման և խաղաղապահ գործողությունների ոլորտներում։ Դառնալով ԱՄՆ Պետդեպարտամենտի արտաքին քաղաքականության ավագ ծառայակից՝ Օրդուեյը դիվանագիտական ծառայության է անցել Պրահայի (1978–1981), Մոսկվայի (1985–87) ամերիկյան դեսպանատներում և Բրյուսելում տեղակայված ՆԱՏՕ-ի ամերիկյան առաքելությունում (1993–1995)։ 1996-2001 թվականներին եղել է Մոսկվայում ամերիկյան փոխդեսպան։ Մոսկվայում աշխատելու տարիներին եղել է Անգլո-ամերիկյան դպրոցի խորհրդի նախագահ, որի նախագահության տարիներին դպրոցում կառուցվել է 1200 դպրոցականի համար նախատեսված նոր մասնաշենք։
Վաշինգտոնում Ջոն Օրդուեյը աշխատել է Պետդեպարտամենտի մամլո գրասենյակում, Հարավային Աֆրիկայի հարցերով գրասենյակում և ԽՍՀՄ հարցերով գրասենյակում։ Երկու անգամ նշանակվել է Ազգային անվտանգության խորհրդի Աֆրիկայի հարցերով բաժնի տնօրեն։ Այս ժամանակահատվածում Օրդուեյը եղել է այն հանձնաժողովի անդամ, որը կարգավորել է Անգոլայում Կուբանի հրաժարականի գործընթացը, որի արդյունքում անկախացել է Նամիբիան։ ԱՄՆ Ազգային անվտանգության խորհրդում 1992-1993 թվականներին Օրդուեյը ներգրավված է եղել որոշումների կայացման գործընթացում, որի արդյունքում ԱՄՆ-ն ռազմական մասնակցություն է ունեցել Սոմալիում կայունության ապահովմանը։


== Ծանոթագրություններ ==


== Արտաքին հղումներ ==
U.S. Embassy in Prague, Czech Republic: Biography of John M. Ordway
Աքշեհիր

Անվան այլ կիրառումների համար տե՛ս՝ Ագշեհեր (այլ կիրառումներ)Աքշեհիր, անհոսք աղի լճակ Անատոլական սարահարթի կենտրոնական մասում։ Ջրահավաք ավազանի մեջ է մտնում մի քանի մարզ, այդ թվում՝ Աֆյոնքարահիսարը։ Ձկնառատ է։


== Ծանոթագրություններ ==
Կիլդեմաա

Կիլդեմաա (էստ․՝ Kildemaa), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մորրիսսիի սկավառակագրություն

Անգլիացի ալտերնատիվ ռոք-երգիչ Մորրիսսիի սկավառակագրություն։ 1987 թվականին The Smiths-ի լուծարումից հետո նա թողարկել է ինը ստուդիական ալբոմ, երկու համերգային ալբոմ, ութ ժողովածու, 38 սինգլ և վեց երաժշտական տեսանյութ HMV-ում, Sire Records, Parlophone, RCA Victor, Mercury Records, Sanctuary Records, EMI, Reprise Records, Rhino и Decca Records.


== Ստուդիական ալբոմներ ==


== Համերգային ալբոմներ ==


== Ժոովածուներ ==


== Այլ ազդեցությունները ալբոմների վրա ==


== Սինգլներ ==
B^ Double A-side


== Վիդեո հաղորդագրություններ ==


== Երաժշտական հոլովակներ ==


== Ծանոթագրություններ ==
Վերին Վիեն

Օտ-Վյեն (ֆր.՝ Haute-Vienne), դեպարտամենտ Ֆրանսիայի արևմտյան մասում, Լիմուզան (Limousin) երկրամասի 3 շրջաններից մեկն է։ Վարչական կենտրոնն է Լիմոժ քաղաքը։ Անվանումն ստացել է այնտեղով հոսող Վյեն գետից։ Բնակչությունը կազմում է 384 781 մարդ, որով զբաղեցնում է 64-րդ տեղը դեպարտամենտների շարքում (2010)։
Օտ-Վյեն դեպարտամենտի կարգային թիվն է՝ 87։


== Աշխարհագրություն ==
Տարածքի մակերեսը կազմում է 5520 կմ²։ Դեպարտամենտով են հոսում Վյեն և Շարանտ գետերը։ Դեպարտամենտի կազմի մեջ են մտնում 3 մարզ, 42 կանտոն և 201 կոմունա։


== Պատմություն ==
Վերին Վիենը 83 դեպարտամենտների շարքում առաջիններից մեկն է, որը ձևավորվել է Ֆրանսիական մեծ հեղափոխության ժամանակ՝ 1790 թվականի մարտին։ Ձևավորվել է Լիմուզան նախկին պրովինցիայի տարածքում։ Անվանումն առաջացել է Վյեն գետից։


== Հայտնի մարդիկ ==
Ժոզեֆ Լուի Գեյ-Լյուսակ, քիմիկոս և ֆիզիկոս
Ժան Բատիստ Ժուրդան, Ֆրանսիայի մարշալ
Մարի Ֆրանսուա Սադի Կարնո, Ֆրանսիայի նախագահներից մեկը
Պիեռ-Օգյուստ Ռենուար, գեղանկարիչ, իմպրեսիոնիստ
Ժան Ժոզեֆ Սանֆորշ, գեղանկարիչ
Ագնես Կլանսիեր, գրող
Պոլ Ռեբեյրոլ, դերասան
Սյուզաննա Վալադոն, դերասան և բնորդուհի


== Արտաքին հղումներ ==
Préfecture (ֆր.)
Conseil général (ֆր.)
Լիմոժ

Լիմոժը (Limoges) քաղաք և համայնք է Ֆրանսիայում։ Հանդիսանում է Լիմուզան (Limousin) երկրամասի և Օտ-Վյեն (Haute-Vienne) շրջանի վարչական մայրաքաղաքը։


== Անվանում ==
Անվանման հիմքում ընկած է գալլական Lemovices ցեղի անունը։ 4-րդ դարից կոչվել է Lemovicum, որից հնչյունափոխությունների հետևանքով առաջացել է այժմյան ֆրանսերեն Limoges ձևը։


== Ծանոթագրություններ ==
Մանկական հիվանդություններ

Մանկական հիվանդություններ, հիվանդությունների խումբ, որոնք հանդիպում են առավելապես կամ բացառապես մանկական տարիքում և պայմանավորված են երեխայի օրգանիզմի անատոմիաֆիզիոլոգիական առանձնահատկություններով։ Ըստ ծագման և կլինիկական արտահայտության տարբերում են աճման ու զարգացման հիվանդություններ, մանկան օրգանիզմի ու արտաքին պայմանների կապի խախտման հիվանդություններ, մանկական վարակիչ հիվանդություններ։ Աճման ու զարգացման որոշ հիվանդություններ (էմբրիոֆետոպաթիաներ) սկսվում են դեռևս ներարգանդային կյանքում զանազան բացասական ազդեցություններից (վիրուսային հիվանդություններ, քրոմոսոմային շեղումներ, իոնացնող ճառագայթներ են)։ Որոշ հիվանդությունների առաջացման մեխանիզմում դեր են խաղում ժառանգական գործոնները (հայտնի են հարյուրից ավելի ժառանգական հիվանդություններ ու ախտանշախմբեր, որոնք արձանագրվում են միայն մանուկների մոտ)։ Այդ հիվանդությունների ժամանակին հայտնաբերման և արդյունավետ բուժման նպատակով ԽՍՀՄ խոշոր քաղաքներում կազմակերպվում են բժշկա-գենետիկական ստուգումներ։ Աճման ու զարգացման հիվանդություններից են նաև ռախիտը, թերսնուցումները (հիպոտրոֆիաներ), մարսողական օրգանների անկանոնությունները, բնածին արատները և այլն։ Մանկան օրգանիզմի ու արտաքին միջավայրի կապի խախտման հիվանդությունները (ծննդաբերական վնասվածքներ, հիպօքսիաներ, հեմոլիտիկ հիվանդություններ, էքսուդատիվ դիաթեզ, թոքերի բորբոքումներ, մարսողության սուր խանգարումներ և այլն) հիմնականում պայմանավորված են հոմեոստազն ապահովող ֆիզիոլոգիական մեխանիզմների թերզարգացմամբ։ Մանկական վարակիչ հիվանդություններն ունեն յուրահատուկ հարուցիչներ, վարակվում են օդակաթիլային, շփման, սննդային և այլ ճանապարհներով։ Առավել տարածված են օդակաթիլային (կարմրուկ, գրիպ, կապույտ հազ, խոզուկ, ջրծաղիկ, քութեշ) և աղիքային (դիզենտերիա, սալմոնելոզ, որովայնային տիֆ) վարակիչ հիվանդությունները։
Մանկական հիվանդություններն ուսումնասիրում են մանկաբուժությունը, ինչպես նաև հարակից մի շարք գիտություններ (մանկաբարձություն, մանկական վիրաբուժություն, ֆիզիոլոգիա, ախտաբանական ֆիզիոլոգիա, կլինիկական կենսաքիմիա և կլինիկական մորֆոլոգիա)։


== Կանխարգելումը ==
Պտղի նախածննդյան պահպանություն, ծննդաբերական վնասվածքների կանխում, նորածինների խնամք, սննդի ռեժիմի կարգավորում, պայքար վարակիչ հիվանդությունների դեմ (տուբերկուլոզի, ծաղկի, դիֆթերիայի, կարմրուկի կանխարգելիչ պատվասաումներ), երեխայի բնականոն ֆիզիկական զարգացման ապահովում (ֆիզկուլտուրա, սպորտ, օրգանիզմի կոփում վաղ մանկական տարիքից)։
Տոկուր

Տոկուր (ռուս.՝ Токур), քաղաքատիպ ավան Ռուսաստանի Ամուրի մարզի Սելեմջինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1064 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկի Բոբրիկ

Վելիկի Բոբրիկ (ուկրաիներեն՝ Великий Бобрик), գյուղ Ուկրաինայի Սումիի մարզի Կրասնոպոլիեի շրջանում։ Հիմնադրվել է 1676 թվականին։
2001 թվականի տվյալներով Վելիկի Բոբրիկ գյուղում բնակվում էր 1 516 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աջիքենդ-Բախ

Աջիքենդ-Բախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 384, իսկ 1908-ին՝ 391 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(7927) 1986 WV1

(7927) 1986 WV1, աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 29-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,137688 ա. մ., առավելագույնը մոտենում է 2,6028 ա. մ. հեռավորության վրա և հեռանում 3,6726 ա. մ.։ Արեգակի շուրջ մեկ ամբողջական պտույտ է կատարում 2030,08 երկրային օրվա ընթացքում, իր ուղեծրով շարժվելով միջինում 0,177333 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7927) 1986 WV1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուիլյամ Չարլզ Մաքրեդի

Ուիլյամ Չարլզ Մաքրեդի (Macready, մարտի 3, 1793(1793-03-03), Լոնդոն, Մեծ Բրիտանիայի թագավորություն - ապրիլի 27, 1873(1873-04-27)[…], Չելթնեմ, Գլոստերշիր, Գլուսթերշիր, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի դերասան և ռեժիսոր։ 1816 թվականին առաջին անգամ ելույթ է ունեցել Լոնդոնի «Քովենտ-Գարդեն» թատրոնում։ 1823 թվականին տեղափոխվել է «Դրուրի-Լեյն» թատրոն (1841-1843 թվականներին՝ ղեկավարներից)։ 1837-1839 թվականներին եղել է «Քովենտ-Գարդեն»-ի ղեկավարներից, բեմադրել Շեքսպիրի «Հենրիխ V», Բայրոնի «Երկու ֆոսկարի»-ն են (եղել է նաև գլխավոր դերերի կատարողը)։ 1851 թվականին վերջին անգամ կատարել է Մակբեթի (Շեքսպիրի «Մակբեթ») դերը։ Խաղացել է նաև Լիր, Համլետ (Շեքսպիրի «Լիր արքա», «Համլետ»)։ Մաքրեդին առաջիններից է, որ բեմում վերականգնել է շեքսպիրյան բնագրերը։


== Ծանոթագրություններ ==
Ջերմային հյուծում

Ջերմային հյուծում, շոկի տեսակ, որը զարգանում է առատ քրտնարտադրության հետևանքով մարմնի ջրազրկումից։
Տաք միջավայրում երկարատև լարված աշխատելու ընթացքում քրտնարտադրությունն ուժեղանում է։ Դրա հետևանքով տուժածը մեծ քանակությամբ հեղուկ և աղեր է կորցնում։ Շոգ օրվա ընթացքում մարդը քրտնելու արդյունքում կարող է կորցնել մինչև. 10 լիտր հեղուկ։ Առատ քրտնարտադրության հետևանքով մարմնում նվազում է արյան ծավալը։
Կենսական կարևոր օրգանների արյունամատակարարումն ապահովելու համար նեղանում են մաշկի և վերջույթների արյունատար անոթները։ Զարգանում է շոկային իրավիճակ՝ ջերմային հյուծում։ Ջերմային հյուծմանը կարող են նախորդել ջերմային ցնցումները։ Ջերմային հյուծումն ավելի հաճախ հանդիպում է մարզիկների, հրշեջների, շինարարների և նրանց մոտ, ովքեր տաք հագնված երկար ժամանակ գտնվում են շոգ և բարձր խոնավության պայմաններում։ Տուժածի մարմնի ջերմաստիճանը կարող է լինել նորմալ, կամ սովորականից մի փոքր ցածր կամ բարձր։


== Ջերմային հյուծման նշանները ==
սառը, խոնավ, գունատ մաշկ,
թուլություն,
գլխացավ, գլխապտույտ,
ծարավի զգացում,
արագացած, թույլ անոթազարկ,
սրտխառնոց, փսխում,
հաճախացած շնչառություն։


== Օգնություն ջերմային հյուծման դեպքում ==
Խորհուրդ տվեք տուժածին դադարեցնել ֆիզիկական աշխատանքը։
Տեղափոխեք տուժածին հով, ստվերոտ վայր։
Պառկեցրեք տուժածին, բարձրացրեք նրա ոտքերը մոտ 25 սմ։
Թուլացրեք ճնշող կապերը և թեթևացրեք հագուստը։
Եթե տուժածը գիտակից վիճակում է, տվեք ջրազրկման ժամանակ տրվող սառը հեղուկ, կամ սառը հանքային ջրեր։
Ահազանգեք շտապ օգնություն։
Վերահսկեք տուժածի վիճակը, գրանցեք տվյալները և ցուցաբերեք համապատասխան առաջին օգնություն։


== Տես նաև ==
Արևահարություն
Ջերմային հարված
Ջերմային ցնցում
Ընդհանուր սառեցում
Ջերմահարություն


== Ծանոթագրություններ ==
Շացկի շրջան (Վոլինի մարզ)

Անվան այլ կիրառումների համար տե՛ս՝ Շացկի շրջան (այլ կիրառումներ)Շացկի շրջան (ուկրաիներեն՝ Шацький район), շրջան Ուկրաինայի Վոլինի մարզում։
Ստեղծվել է 1993 թվականին։ Վարչական կենտրոնը՝ Շացկ։


== Աշխարհագրություն ==
Շրջանի տարածքի մակերեսը կազմում է 759 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 18213 մարդ։ Բնակչության խտությունը կազմում էր 24 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սան Մարտինո ին Պենսիլիս

Սան Մարտինո ին Պենսիլիս (իտալերեն՝ San Martino in Pensilis), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 4824 մարդ, բնակչության խտությունը կազմում է 48 մարդ/կմ²։ Զբաղեցնում է 100 կմ² մակերես։ Փոստային ինդեքս՝ 86046, հեռախոսային կոդ՝ +39 0875։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0875 604725 - 0875 605702
Էլեկտրոնային փոստ՝ comune@comune.sanmartinoinpensilis.cb.it
Պաշտոնական կայք՝ http://www.comune.sanmartinoinpensilis.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պավել Մամբերյան

Պավել Գրիշայի Մամբերյան (հունվարի 5, 1968(1968-01-05) - հունիսի 16, 1993(1993-06-16)), հայ ազատամարտիկ։


== Կենսագրություն ==
Պավել Գրիշայի Մամբերյանը ծնվել է 1968 թվականի հունվարի 5-ին Հոկտեմբերյանի շրջանի Մրգաշատ գյուղում՝ գյուղացիականի ընտանիքում։ Սովորել է գյուղի միջնակարգ դպրոցում, որն ավարտելուց հետո ուսման է մեկնել Երևան, որտեղ սովորել է ՄՊՏՈՒ-ի առևտրի բաժնում։ 1986-1988 թվականներին ծառայել է խորհրդային բանակում։ Զորացրվելուց անմիջապես հետո անդամագրվել է Ղարաբաղյան շարժմանը։


== Մարտական ուղին ==
Մասնակցել է Վարդենիսի և Զանգեզուրի սահմանամերձ գյուղերի պաշտպանությանը։ 1990 թվականից պարտիզանական շարժման ամենաակտիվ մասնակցիներից էր՝ Շահումյանի շրջանում։ Ղեկավարել է «Եղնիկ» պարտիզանական ջոկատի հետախուզությունը։ Ուներ սպայական կոչում։ Իր ռազմական ունակությունների շնորհիվ կարողացել է լեռնական և անտառածածկ վայրերով անկորուստ տեղափոխել Շահումյանի շրջանի գաղթականներին։ 1993 թվականի հունիսի 16-ին Մարտակերտի շրջանի Հակոբ Կամարի գյուղի մոտ Պավելն իր ջոկատով ընկնում է շրջապատման մեջ։ Թվով տասնապատիկ անգամ գերազանցող թշնամին ցանկանում էր ոչնչացնել խումբը։ Թշնամու օղակի ճեղքում գտնվելով՝ Պավելն իր մի քանի ընկերներով փակում էր ճեղքվող խմբի թիկունքը և հենց այդ ժամանակ էլ ծանր վիրավորվում է։ Նույնիսկ այդ վիճակում նա շարունակում է հերոսաբար մաքառել ու կռվել, բայց այդ պահին թշնամու նշանառու գնդակից կտրվում է 25-ամյա երիտասարդ կյանքի թելը։


== Անձնական կյանք ==
Պավելն ամուսնացած էր։ Իր կյանքի ընկերուհուն ընտրել էր Արցախի հերոսամարտի օրերին։ Ունի մեկ դուստր՝ Նազիկը։
Պավել Գրիշայի Մամբերյանի անունով է կոչվել Մեծամոր ավանի մանկապարտեզներից մեկը։


== Ծանոթագրություններ ==
Գիորգի Բագատուրով

Գիորգի Աշոտի Բագատուրով (ծնվել է 1964 թվականի նոյեմբերի 28-ին), վրացահայ շախմատիստ, գրոսմայստեր։
1989, 1995 և 1999 թվականների Վրաստանի չեմպիոն։ 1998 թվականին Վրաստանի հավաքականի կազմում մասնակցել է Շախմատային օլիմպիադային։


== Կենսագրություն ==

1997 թվականին նա ուժերը փորձեց առաջին տեղի համար, չնայած գրավեց երրորդ հորիզոնականը Ստանիսլավ Սավչենկոյի, Ալեքսանդր Մորոզի Ենակիևի շախմատի Դանկո մրցաշարում խաղալու արդյունքում։ 1998 թվականին նա մասնակցեց 7–11-րդ տեղերում խաղալով Զուրաբ Ստուրուայի, Յոաննիս Նիկոլաիդիսի, Անգելոս Վոլդիսի և Աշոտ Նադանյանի հետ Պանորմոյում կայացած Զոնալ մրցաշարում, որը 1999 թվականի ՖԻԴԵ-ի շախմատի աշխարհի առաջնության ընտրական փուլն էր։ 2000 թվականին Բագատուրովը հավասարեցրեց հաշիվը վայրկյանում մինչև վեցերորդ տեղը՝ խաղալով Ռոման Սլոբոդջանի, Վենտզիսլավ Ինկիովի, Լեոնիդ Գոֆշտեինի և Ստեֆան Ջուրիկի հետ շախմատային Արկո փառատոնում։ 2008 թվականին նա գրավում է երկրորդ/ երրորդ հորիզոնականը՝ խաղալով Թամազ Գելաշվիլու հետ Գյումրու միջազգային մրցաշարում։ 2011 թվականին նա հաղթում է Թեսալոնիկի «Ալեքսանդր Մեծի» անվան միջազգային բաց մրցույթում։
2018 թվականի նոյեմբերին Գիորգի Բագատուրովը դարձել է 50-ից բարձր տարիքային խմբի վետերանների աշխարհի փոխչեմպիոն։ Բլեդում (Սլովենիա) կայացած մրցաշարում նրանից առաջ է անցել միայն Հայաստանը ներկայացնող Կարեն Մովսիսյանը։
2015 թվականի մայիսի տվյալներով նրա անհատական վարկանիշը 2405 է։


== Վարկանիշի փոփոխության գրաֆիկ ==


== Ծանոթագրություններ ==
Սեն Լորան ծառուղի (Մոնրեալ)

Սեն Լորան ծառուղի (ֆր.՝ Le Boulevard Saint-Laurent), ծառուղին գտնվում է Մոնրեալ քաղաքի կենտրոնում, Կեվբեկ պրովինցիայում, Կանադա։ Նախկինում ունեցել է նաև կարևոր մշակութային նշանակություն։
Նոր Ֆրանսիայի անկումից հետո Մոնրեալը մտավ բրիտանական թագավորության կազմի մեջ։ Բրիտանացի գաղութարարները փորձում էին ձուլել տեղի ֆրանսիացի բնակչությանը, ցանկանալով բնակեցնել Մոնրեալում, որոշ ժամանակ անց՝ 19-րդ դարում բնակչության մեծ մասը՝ կեսից ավելի կազմեցին ֆրանսիացիները։
Երկու համայնքների բնակչների հարաբերությունները բավակնին բարդացել էին։


== Պատկերասրահ ==

		
		
		
		


== Գրականություն ==
Podmore, Julie. 1999. St. Lawrence Boulevard as a Third City: Place, Gender and Difference along Montréal's 'Main'. PhD Dissertation։ McGill University.
Tremblay, Michel. 1976. Sainte Carmen de la Main. Montréal։ Leméac.
Richler, Mordecai. 1969. The Street. Toronto։ McClelland and Stewart.
Wolofsky, Sandy. Feb 14, 2005 "I've got ink in my veins:I never met him, but my great-grandfather has inspired my life's work" Maclean's Magazine


== Արտաքին հղումներ ==
Société de développement du boulevard St-Laurent
A list of all restaurants along boulevard St-Laurent Archived 2011-07-06 at the Wayback Machine.
Parks Canada - Boulevard Saint-Laurent Archived 2006-05-19 at the Wayback Machine.
Our Street Was Paved with Gold, a 1973 NFB documentary on The Main
A series of CBC Daybreak Montreal broadcasts about The Main with Historian Pierre Anctil
Globe and Mail article on The Main
Montreal Mirror: History Passing us by Archived 2009-02-28 at the Wayback Machine.
(3976) Լիսե

(3976) Լիսե (անգլ.՝ Lise), աստերոիդ աստերոիդների հիմնական գոտում։ Հայտնաբերվել է 1983 թվականի մայիսի 6-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,758782 ա. մ., առավելագույնը մոտենում է 2,5702 ա. մ. հեռավորության վրա և հեռանում 2,9473 ա. մ.։ Արեգակի շուրջ մեկ ամբողջական պտույտ է կատարում 1673,69 երկրային օրվա ընթացքում, իր ուղեծրով շարժվելով միջինում 0,215094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3976) Լիսե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լի Կան Ին

Լի Կան Ին (կորեերեն՝ 이강인, փետրվարի 19, 2001(2001-02-19), Ինչոն, Հարավային Կորեա), հարավկորեացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի կազմում։ Խաղում է հարձակվողական կիսապաշտպանի և վինգերի դիրքում։


== Ակումբային կարիերա ==


=== Վալենսիա ===
Լին Վալենսիայի ակադեմիայի սան է։ 2018 թվականի հուլիսի 21-ին նա երկարաձգեց պայմանագիրը ակումբի հետ մինչև 2022 թվականը։ Իր պրոֆեսիոնալ դեբյուտը նշեց 2018 թվականի հոկտեմբերի 30-ին՝ թիմի մեկնարկային կազմում խաղադաշտ դուրս գալով Իսպանիայի գավաթի Էբրոյի դեմ խաղում։ Առաջին հանդիպումը Լա Լիգայում անցկացրեց 2019 թվականի հունվարի 12-ին՝ փոխարինելով Դենիս Չերիշևին Ռեալ Վալյադոլիդի դեմ խաղում։ Հունվարի 30-ին Լին տեղափոխվեց Վալենսիայի հիմնական թիմ՝ ստանալով 16 համարի մարզաշապիկը։ Եվրոպական առաջնություններում իր դեբյուտը նշեց փետրվարի 21-ին՝ փոխարինելով Դանիել Վասին Եվրոպայի Լիգայի 1/16 եզրափակչի Սելտիկի դեմ խաղում։ Իր առաջին մրցաշրջանում Լին անցկացրեց 11 հանդիպում, իսկ Վալենսիան հաղթեց Իսպանիայի գավաթը՝ եզրափակչում 2-1 հաշվով պարտության մատնելով Բարսելոնային։


== Միջազգային կարիերա ==
Լին ներկայացրել է Հարավային Կորեան տարբեր տարիքային երիտասարդական հավաքականներում։ 2018 թվականին նա ընդգրկվեց Տուլոնի առաջնության խորհրդանշական հավաքականում։ 2019 թվականին Լին մասնակցեց աշխարհի Մ20 առաջնությանը՝ խաղադաշտ դուրս գալով իր թիմի բոլոր 7 հանդիպումներում և դառնալով 2 գոլի ու 4 գոլային փոխանցման հեղինակ։ Նա ճանաչվեց մրցաշարի լավագույն ֆուտբոլիստ, իսկ Հարավային Կորեան հասավ առաջնության եզրափակիչ, որտեղ 3-1 հաշվով պարտվեց Ուկրաինային։
Հարավային Կորեայի ազգային հավաքական Լին առաջին անգամ հրավիրվեց 2019 թվականի մարտին՝ Բոլիվիայի և Կոլումբիայի դեմ ընկերական խաղերի համար, սակայն այս հանդիպումներում խաղադաշտ դուրս չեկավ։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 19-ի դրությամբ


== Նվաճումներ ==


=== Ակումբային ===
Վալենսիա

Իսպանիայի գավաթ. 2018–19


=== Միջազգային ===
Հարավային Կորեա Մ20

Ֆուտբոլի Մ20 առաջնություն. երկրորդ տեղ. 2019


=== Անհատական ===
Տուլոնի առաջնության խորհրդանշական հավաքական. 2018
Ֆուտբոլի Մ20 առաջնության լավագույն ֆուտբոլիստ. 2019


== Ծանոթագրություններ ==


== Արտաքին հղումներ ==
Լիի պաշտոնական Ինստագրամի էջը
Լին transfermarkt-ում
Լին soccerbase.com-ում
Լին WhoScored.com կայքում
Լին Վալենսիայի պաշտոնական կայքում
Լին ՈՒԵՖԱ-ի պաշտոնական կայքում
Գրոս Կրոյց (Հաֆել)

Գրոս Կրոյց(գերմ.՝ Groß Kreutz (Havel)), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 8197 մարդ (ըստ 2010 թվականի դեկտեմբերի 31-ի)։ Տարածքը կազմում է 98,95 կմ²։ Պաշտոնական կոդ՝ 12 069 249։
Կոմունան ներառում է 8 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ
.cn

.cn, Չինաստանի վերին մակարդակի ազգային դոմենն է։


=== Միջազգային դոմեններ չինական հիերոգլիֆներով ===
Միջազգային դոմեններ չինական հիերոգլիֆներով կարող են գրանցվել երկրորդ մակարդակում .cn վերին մակարդակի դոմենի տակ։
2010 թվականի հունիսի 25-ին ICANN-ը հաստատեց .中国 (Չինաստան  պարզեցված չինական հիերոգլիֆներով, DNS name xn--fiqs8s) և .中國 (Չինաստան և ավանդական չինական հիերոգլիֆներով, DNS name xn--fiqz9s): Այս երկու դոմենները ավելացվեցին DNS-երում 2010 թվականի հուլիսին։
Չինական ադմինիստրատորը առաջարկեց նաև հետևյալ չինարեն դոմենների անունները .公司 (".com" չինարեն) և .网络 (".net" չինարեն) ICANN-ին, սակայն կազմակերպությունը դրանք չի հաստատել, և դրանք միայն հասանելի են տեղական դոմենի անվան գրանցողների տիրույթում։


== Արտաքին հղումներ ==
IANA .cn whois տեղեկություն
Բրոդոկ (այլ կիրառումներ)

Բրոդոկ, կարող է վերաբերել՝

Բրոդոկ - գյուղ, Ուկրաինայի Ժիտոմիրի մարզի Եմելչևի շրջանում
Բրոդոկ - գյուղ, Ուկրաինայի Խարկովի մարզի Նովովոդոլաժսկի շրջանում
Բրոդոկ - գյուղ, Ուկրաինայի Չեռնովցիի մարզի Զաստավնայի շրջանում
Բրոդոկ - գյուղ, Ուկրաինայի Սումիի մարզի Նեդրիգայլովի շրջանում
Բրոդոկ - գյուղ, Ուկրաինայի Վիննիցայի մարզի Տեպլիկի շրջանում
Մոսկովյան հավեր

Մոսկովյան հավեր, մսաձվատու ցեղ։ Ստացվել է 1956-1959 թվականներին, յուրլովյան, լեգհոռն և Նյու հեմփշիր հավերի ցեղերի վերարտադրական տրամախաչման եղանակով (բուծման աշխատանքները ղեկավարել է ակադեմիկոս Սերգեյ Սմետնևը)։ Ցեղի ներսում ստեղծված է նաև 6 գիծ, որոնք օգտագործվում են հիբրիդացման մեջ՝ լեգհոռնի գծերի հետ տրամախաչելիս։ 
Մոսկովյան հավերը ունեն ամուր, խիտ մարմնակազմ։ Մարմինը երկար է, գլուխը՝ լայն, կատարը՝ ուղիղ դիրքով ու տերևաձև, կուրծքը՝ կորնթարդ ու լայն, մեջքը՝ երկար և հարթ։ Հավերի փետրածածկը սև է կամ պարանոցի հատվածում՝ դեղին Փետուրներով (աքաղաղների մոտ դեղին փետուրները կան նաև թիակի և գոտկի հատվածներում)։ 
Ըստ Սովետական մեծ հանրագիտարանի, տարեկան միջին ձվատվությունը՝ 210-228 հատ (հիբրիդային հավերինը՝ 240 և ավելի)։ 52 շաբաթական հավերի կենդանի զանգվածը 1,9-2,2 կգ է։ Ձվի բեղմնավորվածությունը՝ 95, ճտահանությունը՝ 90, թռչնի պահպանվածությունը 1990-1995% է։ 
Մոսկովյան հավերը տարածված են Ռուսաստանի Դաշնության Մոսկվայի մարզում, Ուկրաինական, Ուզբեկստանում և այլուր։
Քվանտ վարժարան

Քվանտ վարժարան, Հայաստանի Հանրապետության փորձարարական, ոչ պետական առաջին դպրոց։ Հիմնադրվել է 1991 թվականի սեպտեմբերին։ Վարժարանում գործում են տարրական (1-4-րդ), միջին (5-9-րդ) և ավագ (10-12-րդ) դասարաններ։


== Ընդունելություն ==
Քվանտ վարժարանում ընդունելությունը կատարվում է սահմանված կարգով։
Ընթացիկ կարգից զատ կատարվում է նաև մրցութային կերպով՝ օժտված երեխաների համար, որը վարժարանում գործում է 1996 թվականից սկսած։ Մրցույթում հաղթողները վարժարանում սովորում են անվճար կամ արտոնյալ պայմաններով, իսկ առավելագույն միավորներ ձեռք բերած աշակերտներին շնորհվում է կրթաթոշակ։


== Դասապրոցես ==
Վարժարանի ավագ դասարաններում ուսուցումը տարվում է տարբերակված ծրագրերով՝ հետևյալ հոսքերով.

ֆիզիկամաթեմատիկական
քիմիակենսաբանական
պատմաբանասիրական
տնտեսագիտական
Միջազգային բակալավրիատի «Դիպլոմա» ծրագիր, ընդ որում առաջին չորս հոսքերը գործում են 10-րդ դասարանից սկսած, իսկ հինգերորդ՝ միջազգային հոսքը՝ 11-րդ դասարանից սկսած։


== Աղբյուրներ ==
ԵՊՀ կայք - Կազմակերպություններ - ՔՎԱՆՏ ՎԱՐԺԱՐԱՆ
Quantum.am - About us(Մեր մասին)
Eschool.am/
Գրոհ (այլ կիրառումներ)

Գրոհ, կարող է վերաբերել՝

Գրոհ - հասարակական, քաղաքական, գրական պատկերազարդ ամսագիր
Գրոհ - կրակի և զորամասերի ու զորավորումների սրընթաց շարժման զուգակցումը, բարձր տեմպով՝ գրոհողների ուժերի լրիվ լարմամբ՝ հակառակորդին հարվածելու և ջախջախելու նպատակով
Ուտքիսուբան

Ուտքիսուբան (վրաց.՝ უტყისუბანი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 57 մարդ։


== Ծանոթագրություններ ==
Հայոց ցեղասպանության հուշարձան (Ֆիլադելֆիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան ԱՄՆ Փենսիլվանիա նահանգի Ֆիլադելֆիա քաղաքում։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 1976 թվականին։ Հուշարձանը կառուցվել է ամերիկահայ համայնքի և կազմակերպությունների միջոցներով։


== Տվյալներ ==
Քանդակագործը կերտել է «Սասունցի Դավիթ» էպոսի հերոս Փոքր Մհերի բրոնզե կերպարը գրանիտե պատվանդանով։ Պատվանդանի չորս կողմերում քանդակված են հետևյալ տեսարանները.

«Ավարայրի ճակատամարտ»
«Վերջին փրկվածները»
«Հայ մշակույթի պաշտպանը»
«Ապագա»


== Հեղինակ ==
Քանդակագործ՝ Խորեն Տեր-Հարության


== Ծանոթագրություններ ==
Մոշչանիցա (այլ կիրառումներ)

Մոշչանիցա, կարող է վերաբերել՝

Մոշչանիցա - գյուղ, Ուկրաինայի Ժիտոմիրի մարզի Օվրուչի շրջանում
Մոշչանիցա - գյուղ, Ուկրաինայի Վոլինի մարզի Կիվերցիի շրջանում
Տուրետ սյուր Լու

Տուրետ սյուր Լու (ֆր.՝ Tourrettes-sur-Loup), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։
Կոմունայի տարածքը կազմում է 29.28 կմ², 2006 թվականին բնակչությունը կազմել է 4272 մարդ նվազման միտումով, 2012 թվականին՝ 3993 մարդ, բնակչության խտությունը՝ 136.4 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 4008 մարդ, 2012 թվականին՝ 3993 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 2487 բնակիչներից 1718-ը եղել են տնտեսապես ակտիվ, 769-ը՝ ոչ ակտիվ (ակտիվության գործակիցը կազմել է 69.1 %, 1999 թվականին եղել է 62.6 %: Աշխատունակ տարիքի 1718 ակտիվ բնակիչներից աշխատում էին 1566-ը (835 տղամարդ և 731 կին), 152 հաշվառված էին որպես գործազուրկ (79 տղամարդ և 73 կին)։ Աշխատունակ տարիքի 769 ոչ ակտիվ բնակիչներից 230-ը եղել են աշակերտներ կամ ուսանողներ, 604-ը՝ թոշակառուներ, իսկ 276-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 1678 հարկատու տնային տնտեսություններ, որտեղ ապրում էր 3851.0 մարդ։ Մեկ հարկատուին բաժին ընկնող շահույթը կազմել է 23366 եվրո։


== Ծանոթագրություններ ==


== Արտաքին հղումներ ==
Տուրետ սյուր Լու կոմունայի քաղաքապետարանի պաշտոնական կայք (ֆր.)
Գերգելի Պոնգրաց

Գերգելի Պոնգրաց (հունգ.՝ Gergely Pongrátz, փետրվարի 18, 1932(1932-02-18), Գեռլա, Կլուժ, Ռումինիա - մայիսի 18, 2005(2005-05-18), Կիշկունմայշա, Բաչ-Կիշկուն, Հունգարիա), եղել է Հունգարական 1956 թվականի հեղափոխության հայտնի վետերան։ Նա հրամանատար եղել է, հնարավոր է, ազատության համար պայքարող շատ մեծ և շատ հայտնի խմբի ապստամբության ավելի երկարատև ընթացող կետում։ 1956 թվականի նոյեմբերի 1-9-ը նրա հրամանատարությամբ ընթացող ընդհարումների ընթացքում ոչնչացվում են տասնյակի հասնող խորհրդային տանկեր։ Ընդհարումից հետո Պոնգրացը խուսափում է բռնվելուց և 1957 թվականին գնում է ԱՄՆ, որտեղ անցկացնում է իր աքսորի մեծ մասը մինչև 1991 թվականին Հունգարիա վերադառնալը։ Իր աքսորի ժամանակ նա ընտրվել է Հունգարիայի ազատության համար պայքարող մարտիկների ասոցիացիայի փոխնախագահ, ապա` նախագահ։


== Մարտեր Գորվին Պասսաժում ==

Ընդդիմադիր ուժերը սկսում են կռվել խորհրդային զրահապատ զորքերի դեմ մինչև հոկտեմբերի 23-4-ի գիշերը։ Օգտագործվում են շրջանի ստրատեգիական պայմանները։
Ապստամբների ամենակարևոր զինված հեղափոխական խմբի մարտիկների առաջնորդը սկզբում Լասլո Կովաչն էր։ Նա երիտասարդ և խարիզմատիկ Պոնգրացի հետ հրամանատարությունը ստանձնում է նոյեմբերի 1-ից։ Հակամարտության ժամանակ նա ստանում է Bajusz անունը, որը նշանակում էր «բեղ»։ Կարմիր բանակը սկսում է հարձակումը խմբի վրա։ Պաշտպաններին հաջողվում է իրենց դիրքերը պահել մինչև հաջորդ օրվա երկրորդ կեսը։ Խորհրդային զորքերի կողմից կատարած հրետակոծության արդյունքում շրջակա շենքերը վնասվում են, և ինքը` կինոն, այրվում է։
Ապստամբները ոչնչացնում են տասնյակ խորհրդային տանկեր, խմբի անդամները շարունակում են իրենց հակամարտությունը ինչպես պարտիզանական մարտերի միջոցով, այնպես էլ քաղաքի տարբեր մասերում մի քանի օր կռվելով։
Բուդապեշտում էին կոմունիստական ուժերը` 31, 550 զինվոր և 1130 տանկ։


== Քաղաքականություն ==
Գերգելի Պոնգրացը 1991 թվականին աքսորից վերադառնալուց և Հունգարացիների համաշխարհային ֆեդերացիայի նախագահի պաշտոնը ստանձնելուց հետո դառնում է Հունգարիայի սոցիալիստական կուսակցության քննադատը մինչև երկաթյա վարագույրի անկումը` 1989 թվականների իրադարձությունները։
Կոմունիստական կուսակցությունը իր երիտասարդությամբ շարունակում էր մնալ գերիշխող քաղաքական ուժ Հունգարիայում։
Ցավոտ էր տեսնելը, որ հասարակական կյանքի տարբեր բնագավառներում կոմունիստները շարունակում էին մնալ բարձր պաշտոններում։


== Ծանոթագրություններ ==


== Արտաքին հղումներ ==
Obituary by The Times of London
Pictured of the 1956 Memorial Museum in Kiskunmajsa, Hungary
Աստերոիդների ցանկ (315201-315300)

Աստերոիդների ցանկ (315101-315200)  • Աստերոիդների ցանկ  • Աստերոիդների ցանկ (315301-315400)
 Աստերոիդների ցանկ (315101-315200)  • Աստերոիդների ցանկ  • Աստերոիդների ցանկ (315301-315400)
Գոմշաբուծություն

Գոմշաբուծություն, անասնապահության ճյուղ, զբաղվում է ընտանի գոմեշների բուծմամբ։ Դեռևս հնագույն ժամանակներից ընտելացվել են հնդկական գոմեշները, որոնք աստիճանաբար տարածվել են Հարավային Ասիայի, Եվրոպայի և Աֆրիկայի տարբեր երկրներում։
Ընտանի գոմեշները խոշոր են, մնդավիբարձրությունը մինչև 130 սմ, իրանի թեք երկարությունը՝ 135 սմ, կրծքի փաթը՝ 190 սմ։ Հիմնականում սև են, երբեմն՝ մուգ գորշագույն, մուգ մոխրագույն, կան նաև ալբինոսներ։ Ունեն ամուր, կոպիտ, չոր կոնստիտուցիա։ Արուների կենդանի քաշը հասնում է 700 կգ, Էգերինը՝ 450 կգ, երբեմն՝ 600 կգ, նորածիններինը՝ 30— 40 կգ։ Գոմեշները ուշահաս կենդանիներ են։ Առաջին պտղատվությունը սկսվում է 4 տարեկանից, իսկ լրիվ հասունանում են 7—8 տարեկանում։
Տնտեսություններում օգտագործվում են մինչև 20—30 տարեկանը, գլխավորապես որպես կաթնատու, ինչպես նաև բանող կենդանի։ Գոմշաբուծությամբ զբաղվում են շոգ կլիմայական գոտիներում, ջրամբարնևրի, գետերի, ջրանցքների մոտ։ Ստացվող մթերքը հիմնականում կաթն է, մեկ գոմեշի տարեկան միջին կաթնատվությունը 1400—1600 կգ է, ռեկորդայինը՝ 3500 կգ։ Կաթի յուղայնությունը 8—8,8 % Է։ Գոմեշի կաթից ստանում են յուղ, պանիր, մածուն։
Հայաստանում գոմեշաբուծությամբ զբաղվում են հին ժամանակներից։ Ըստ Հայկական սովետական հանրագիտարանի, 1976 թվականին Հայաստանում (ՀԽՍՀ) հաշվվում էր մոտ 5000 գոմեշ։ Տարածված էր Արարատյան դաշտում և հարավային շրջաններում։ Բուծում էին կաթնամսային ուղղվածությամբ։
Գրուժչանսկի գյուղական խորհուրդ (Կրոլեվեցկի շրջան)

Անվան այլ կիրառումների համար տե՛ս՝ Գրուժչանսկի գյուղական խորհուրդ (այլ կիրառումներ)Գրուժչանսկի գյուղական խորհուրդ  (ուկրաիներեն՝ Гружчанська сільська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Գրուժչանսկի գյուղական խորհրդում բնակվում էր 911 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Շատորենար

Շատորենար (ֆր.՝ Châteaurenard), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 15934 մարդ, բնակչության խտությունը` 455.91 մարդ/կմ²։ Բնակավայրը զբաղեցնում է 34.95 կմ² տարածք։


== Աշխարհագրություն ==
Գտնվում է Փարիզ քաղաքից 590 կմ հարավ, Մարսել քաղաքից` 80 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 9399 աշխատունակ (15-64 տարեկան) բնակիչ, որոնցից ակտիվ էին 6734-ը, իսկ ոչ ակտիվները` 2665։ Ակտիվության ցուցանիշը կազմում է 71,6 %։ 6734 աշխատունակ մարդկանցից աշխատել է 5791 անձ (3081 տղամարդ և 2710 կին)։ Գործազուրկ են եղել 943 անձ (431 տղամարդ և 512 կին)։ 2665 անաշխատունակներից 833-ը եղել են աշակերտներ կամ ուսանողներ, 764-ը` թոշակառուներ, իսկ 1068-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==